BG ECB-PUBLIC  
 
 
СТАНОВИЩЕ  НА ЕВРОПЕЙСКАТА  ЦЕНТРАЛНА  БАНКА  
от 30 ноември  2016 година   
относно  възстановяването  на разходите  за поддържането  на централния  кредитен  регистър  
и регистъра  на банкови  сметки  
(CON/2016/57) 
 
Въведение  и правно  основание  
На 3 ноември  2016 г., след  кореспонденция  между  Българската  народна  банка  (БНБ) и Министъра  
на финансите , Европейската  централна  банка  (ЕЦБ) получи  искане  от БНБ за становище  относно  
проект  на Закон  за държавния  бюджет  на Република  България  за 2017 г. (наричан  по-долу  
„законопроектът “). 
ЕЦБ е компетентна  да даде  становище  на основание  член  127, параграф  4 и член  282, параграф  5 
от Договора  за функционирането  на Европейския  съюз  и член  2, параграф  1, трето  тире  от 
Решение  98/415/ЕО на Съвета1, тъй като законопроектът  се отнася  до БНБ. Управителният  съвет  
прие  настоящото  становище  съгласно  член  17.5, първо  изречение  от Процедурния  правилник  на 
Европейската  централна  банка . 
 
1.  Цел на законопроекта  
1.1 Със законопроекта  се предлагат  изменения , inter alia, в Закона  за кредитните  институции , 
така че БНБ да определя  методиката  за изчисляването  на таксите  за достъп  до двете  
информационни  системи , поддържани  от БНБ: централния  кредитен  регистър  и регистъра  
на банкови  сметки . Разходите  на държавните  и съдебните  органи  във връзка  с достъпа  им 
до двата  регистъра  са за сметка  на държавния  бюджет  и плащането  им на БНБ се урежда  
въз основа  на договор  между  БНБ и Министерството  на финансите . С предложените  
изменения  се цели  да се преодолеят  недостатъците  на съществуващото  децентрализирано  
плащане  на разходи  от държавните  и съдебните  органи , което  би могло  да затрудни  
планирането  и счетоводното  отчитане  на бюджетните  разходи  на тези органи , както  и 
плащането  на самите  разходи . 
1.2 Освен  това  със законопроекта  се предвижда , че кредитните  институции  и клоновете  на 
кредитни  институции , извършващи  дейност  в България , ще имат  достъп  до регистъра  на 
банкови  сметки , за да установяват  съществуването  на клиентски  платежни  сметки  за 
основни  операции , както  и за да получават  данни  с оглед  на оценяването  на 
кредитоспособността  на лицата . Според  БНБ с включването  на кредитните  институции  като 
                                                 
1  Решение  98/415/E О на Съвета  от 29 юни 1998 г. за консултирането  на националните  власти  с Европейската  
централна  банка  по отношение  на проектите  за законодателни  разпоредби  (OВ L 189, 3.7.1998 г., стр. 42). 
ECB-PUBLIC  
2 ползватели  на информацията  от регистъра  на банкови  сметки  се цели  да се осигури  
преимущественото  покриване  на разходите , свързани  с поддържането  на регистъра , от 
частни  източници . 
 2.
 Специфични  забележки  
2.1 ЕЦБ вече  е имала  възможност  да коментира  договореностите  относно  възстановяването  на 
разходите , които  БНБ би направила  във връзка  със създаването  и поддържането  на 
централния  кредитен  регистър  и регистъра  на банкови  сметки2.  
2.2 Съгласно  принципа  на финансова  независимост  на членовете  на Европейската  система  на 
централните  банки  (ЕСЦБ ) от държавите  членки  се изисква  да не поставят  своите  НЦБ  в 
положение , в което  те не разполагат  с достатъчно  финансови  средства  за изпълнението  не 
само  на задачите  си, свързани  с ЕСЦБ , но и на националните  си задачи , както  от 
оперативна , така и от финансова  гледна  точка3. ЕЦБ отбеляза , че в това  отношение  и за да 
се спази  забраната  за парично  финансиране  съгласно  член  123 от Договора , е необходимо  
да се осигури , че на БНБ ще бъдат  възстановени  изцяло  и по адекватен  начин  всички  
направени  от нея разходи  по повод  на извършените  от нея действия  във връзка  с 
възложените  ѝ задачи  по отношение  на създаването  и поддържането  на двата  регистъра4.  
2.3 Целта  на законопроекта  е настоящият  режим  на децентрализирано  плащане  на такса  на 
БНБ да се замести  с общ рамков  договор  между  БНБ и Министерството  на финансите . ЕЦБ 
подчертава , че с този договор  следва  да се осигури , че направените  от БНБ разходи  се 
възстановяват  въз основа  на търговските  условия  между  несвързани  лица , преди  те да 
бъдат  направени , или редовно  и незабавно  при възникването  им. ЕЦБ би желала  да получи  
копие  от проекта  на договор  между  БНБ и Министерството  на финансите  преди  влизането  
му в сила  и изпълнението  му. 
 
Настоящото  становище  ще бъде  публикувано  на уебсайта  на ЕЦБ.  
 
 Съставено  във Франкфурт  на 
Майн  на 30 ноември  2016 година . 
 
[подпис ] 
 
Председател  на ЕЦБ 
Mario DRAGHI 
                                                 
2  Вж. Становища  CON/2015/46 и CON/2016/19. Всички  становища  на ЕЦБ са публикувани  на уебсайта  на ЕЦБ 
www.ecb.europa.eu . 
3  Вж. параграф  3.1.2 от Становище  CON/2015/46. 
4  Вж. параграф  3.1.6 от Становище  CON/2015/46 и параграф  3.2.1 от Становище  CON/2016/19.